Գարեգին Աբրահամյան

Գարեգին Գևորգի Աբրահամյան (), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։

Կենսագրություն 
Ավարտել է Շվանիձոր գյուղի միջնակարգ դպրոցը։ 1940-1941 ուսումնական տարում աշխատել է Ալդարան գյուղի միջնակարգ դպրոցում որպես պատմության ուսուցիչ։ Պատերազմի սկսվելուն պես զորակոչվել է բանակ և 369-րդ հրաձգային գնդի կազմում մասնակցել Հյուսիսային Կովկասի պաշտպանական մարտերին։

1942 թվականի հոկտեմբերի վերջերին մասնակցել է Գիզելի շրջանում մղված մարտերին։ Եղել է վաշտի քաղղեկի տեղակալ։ Երկու անգամ վիրավորվել է։ Ապաքինվելուց հետո շարունակել է ծառայությունը Անդրկովկասյան ռազմաճակատի 139-րդ հրաձգային գնդում։

1945 թվականին զորացրվել է բանակից և անցել մանկավարժական աշխատանքի։ Եղել է Մեղրու շրջկենտրոնի միջնակարգ դպրոցի ուսմասվարը և պատմության ուսուցիչը։ 1953-1958 թվականներին աշխատել է Արզական, Բջնի, Ֆանտան գյուղերի միջնակարգ դպրոցներում։

1959 թվականից աշխատել է մայրաքաղաքի դպրոցներում, դասավանդել պատմություն։

1977 թվականին արժանացել է «Ժողովրդական կրթության գերազանցիկ» կրծքանշանի, պարգևատրվել մի շարք մեդալներով։

Ծանոթագրություններ 

Հայ մանկավարժներ
Երկրորդ համաշխարհային պատերազմին մասնակցած հայեր
Մալև գյուղում ծնվածներ
Հայրենական մեծ պատերազմի մասնակիցներ